चंड़ीगढ़, 20 मई। डबवाली नगर परिषद चुनावों के प्रचार के आखिरी दिन इनेलो ने प्रत्याशियों के समर्थन में पंजाबी पॉप गायक अल्फाज ने वोट मांगे। इनसो के राष्ट्रीय अध्यक्ष दिग्विजय सिंह चौटाला के साथ पहुंचे अल्फाज ने इनेलो प्रत्याशियों को अधिक से अधिक मतों से विजयी बनाने की अपील की। उन्होंने जनता से कहा कि इनेलो जमीन से जुड़ी पार्टी है और लोगों के जनहित की लड़ाई लड़ती है। नगर परिषद चुनावों में इनेलो ने अच्छे और ईमानदार लोगों को चुनाव मैदान में उतारा है और इन प्रत्याशियों से अधिक से अधिक मतों से विजयी बनाएं ताकि जनहित काम करने वाले व्यक्ति को नगर परिषद चेयरमैन के पद पर बैठाया जा सके। आज इनेलो समर्थित प्रत्याशियों के समर्थन में हुई नुक्कड़ सभाओं में भारी भीड़ उमड़ी और लोगों का उन्हें जोरदार समर्थन मिल रहा है। अल्फाज ने कहा कि सभाओं में उमड़ी भीड़ से जाहिर है कि नगर परिषद चुनावों में इनेलो समर्थित प्रत्याशियों की भारी जीत होगी।